Os tapóns para os oídos poden ser utilizados para protexese do ruído.
O **ruído** é a sensación auditiva inarticulada xeralmente desagradable. Nun ambiente, defínese como todo o molesto para o oído ou, máis exactamente, como todo son non desexado. Desde ese punto de vista, a máis excelsa música pode ser cualificada como ruído por aquela persoa que en certo momento non desexe ouvila.

No ámbito da comunicación sonora, defínese como *ruído* todo son non desexado que interfire na comunicación entre as persoas ou nas súas actividades.

Cando se utiliza a expresión *ruído* como sinónimo de contaminación acústica, está a facerse referencia a un *ruído* (son), cunha intensidade alta (ou unha suma de intensidades), que pode resultar mesmo prexudicial para a saúde humana. Contra o ruído excesivo úsanse tapóns para os oídos e orelleiras (cascos para as orellas, os cales conteñen unha electrónica que diminúe os ruídos exteriores, diminuíndoos ou facendo que a súa audición sexa máis agradable), para así evitar a perda de audición (que, se non se controla, pode provocar a xordeira).

Efectos na saúde
----------------

Algúns efectos do ruído sobre a saúde son:

* Enfermidades fisiolóxicas: pódense producir no traballo ou ambientes sonoros ao redor dos 100 decibeis, algunhas tan importantes como a perda parcial ou total da audición.
* Enfermidades psíquicas: producidas por exceso de ruído, pódense citar o estrés, as alteracións do soño, diminución da atención, depresión, falta de rendemento ou agresividade.
* Enfermidades sociolóxicas: alteracións na comunicación, o rendemento etc.
* Enfermidades patolóxicas: alteracións no metabolismo.
* Enfermidades musculares: alteracións nos músculos.

O estudo do ruído, a vibración e a severidade nun sistema denomínase NVH. Estes estudos van orientados a medir e modificar os parámetros que lle dan nome e que se dan en vehículos a motor, de forma máis detallada, en coches e camións.

Pola contra, os ruídos son tamén sons simples ou complexos pero inharmónicos e de moi alta intensidade, que xeran intolerancia ou dor ao oído e unha sensación de despracer ao individuo.

Límites
-------

Ruído branco ou son branco.
As contornas con máis de 65 decibeis (dB) considéranse inaceptables.[]

En España, os ciclomotores non poden superar en máis de 4 dB o nivel de emisión sonora da súa ficha de homologación.[]

Por baixo de 80 dB o oído humano non presenta alteracións definitivas. Estes niveis xeran molestias pasaxeiras denominadas fatiga auditiva, onde o oído interno non sofre problemas definitivos. Cando a intensidade supera os 90 dB comezan a aparecer lesións irreversibles canto maior sexa a exposición e a susceptibilidade persoal.[]

Notas
-----

1. ↑  Factsheet 67 - El ruido en cifras - OSHA - Agencia Europea para la Seguridad y la Salud en el Trabajo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ruído Modificar a ligazón no Wikidata*** |

|  |  |
| --- | --- |
|  | A Galicitas posúe citas sobre:  ***Ruído*** |

|  |  |
| --- | --- |
|  | Vexa a entrada do Galizionario acerca de  ***Ruído*** |

### Bibliografía

* Kosko, Bart (2006). *Noise*. Viking Press. ISBN 0-670-03495-9.  *(en inglés)*
* Schwartz, Hillel (2011). *Making Noise: From Babel to the Big Bang & Beyond*. New York: Zone Books. ISBN 978-1-935408-12-3.  *(en inglés)*

### Outros artigos

* Contaminación acústica
* Son
* Música noise
* Día Internacional de Concienciación sobre o Ruído
* Efecto Doppler

### Ligazóns externas

* Ruído e saúde. Máis aló da molestia, *(en castelán)*.
* Xuristas Contra o Ruído. , *(en castelán)*.
* Audio Measuring Articles – Electronics Arquivado 07 de agosto de 2016 en Wayback Machine. , *(en inglés)*.
* Mohr on Receiver Noise: Characterization, Insights & Surprises, *(en inglés)*.
* Noise voltage – Calculation and Measuring of Thermal Noise, *(en inglés)*.
* Ruído no traballo, *(en inglés)*.
* Mountain & Plains ERC: A NIOSH Education and Research Center for Occupational & Environmental Health & Safety, *(en inglés)*.
* US National Institute for Occupational Safety and Health, *(en inglés)*.

|  |  |
| --- | --- |
| Control de autoridades | 
* Wd: Q179448
* AAT: 300055336
* BNCF: 5483
* BNF: 11942581c
* EBID: ID
* GND: 4129296-0
* MAG: 11360483
* NDL: 00574587
* NKC: ph120760
* PSH: 3153

 |

|  |  |
| --- | --- |
| Identificadores | 
* MeSH: D009622
* MeSH: G01.750.770.776.567

 |